**JONIŠKIO RAJONO SAVIVALDYBĖS 2020-2022 METŲ**

**STRATEGINIS VEIKLOS PLANAS**

**05 PROGRAMOS „SENIŪNIJŲ VEIKLOS UŽTIKRINIMAS“**

**APRAŠYMAS**

|  |  |  |  |
| --- | --- | --- | --- |
| Programos pavadinimas | **Seniūnijų veiklos užtikrinimas** | Kodas | **05** |

|  |  |
| --- | --- |
| Biudžetiniai metai | **2020** |
| **Programos parengimo argumentai** | Vykdant šią programą, realizuojamos Lietuvos Respublikos vietos savivaldos įstatymo nustatytos seniūnijų funkcijos. Programa orientuota į seniūnijų veiklos užtikrinimą. Programa padės užtikrinti seniūnijų viešųjų erdvių priežiūrą ir plėtrą, kokybišką paslaugų teikimą gyventojams |
| **Ilgalaikis prioritetas (pagal Joniškio rajono savivaldybės strateginį plėtros planą)** | Rajono konkurencingumo didinimas | **Kodas** | II |
| **Šia programa įgyvendinamas strateginis tikslas** | Didinti savivaldybės valdymo efektyvumą | **Kodas** | 2.3 |
| Asignavimų valdytojas (-ai), kodas  | Joniškio rajono savivaldybės administracija, 288712070Joniškio seniūnija, 188669337Gataučių seniūnija, 188669675Gaižaičių seniūnija 188669522Kepalių seniūnija 188669718Kriukų seniūnija, 188669860Rudiškių seniūnija 188670453Saugėlaukio seniūnija 188670115Satkūnų seniūnija, 188670072Skaistgirio seniūnija, 188670268Žagarės seniūnija, 288669480 |
| Vykdytojas (-ai), kodas  | Joniškio rajono savivaldybės administracija, 288712070Joniškio seniūnija, 188669337Gataučių seniūnija, 188669675Gaižaičių seniūnija 188669522Kepalių seniūnija 188669718Kriukų seniūnija, 188669860Rudiškių seniūnija 188670453Saugėlaukio seniūnija 188670115Satkūnų seniūnija, 188670072Skaistgirio seniūnija, 188670268Žagarės seniūnija, 288669480 |

|  |
| --- |
| **Programos tikslas – Vykdyti seniūnijoms pavestas funkcijas****Tikslo įgyvendinimo aprašymas** Įgyvendinant šį tikslą vykdomi 2 uždaviniai:**01 Uždavinys. Sudaryti sąlygas seniūnijų funkcijoms įgyvendinti**Seniūnijų funkcijos – tai Lietuvos Respublikos vietos savivaldos įstatymo ir kitų įstatymų seniūnijoms priskirtos viešojo administravimo ir viešųjų paslaugų teikimo funkcijos.Seniūnija yra savivaldybės padalinys – filialas. Seniūnijos atsakingos už savo funkcijų įgyvendinimą bendruomenės interesams. *Seniūnijų kultūros ir sporto veiklos programų rėmimas*Seniūnijos, vykdydamos savo veiklą, neatsiriboja nuo bendruomenės. Seniūnijų teritorijose visuomeniniais pagrindais dirbantys seniūnaičiai ir kaimų bendruomenės padės organizuoti kultūros, sporto ir socialinius renginius. Skirtos lėšos bus panaudotos seniūnijų bendruomenių sporto, kultūros ir socialiniams poreikiams tenkinti, sporto inventoriui įsigyti, seniūnijų renginiams organizuoti.*Seniūnijų veiklos užtikrinimas*Šios priemonės lėšos bus skiriamos darbo užmokesčiui, soc. draudimo įmokoms, patalpų šildymui, elektros energijai, ryšių paslaugoms, transportui, komunalinėms paslaugoms apmokėti, kanceliarinių prekių įsigijimui, kvalifikacijai kelti, remontui, reprezentacinėms, ilgalaikio turto remonto išlaidoms. *Žemės ūkio funkcijų vykdymas*Šios priemonės lėšos bus skiriamos seniūnijose dirbančių žemės ūkio klausimų specialistų darbo užmokesčiui, soc. draudimo įmokoms, patalpų šildymui, elektros energijai, transportui, komunalinėms paslaugoms apmokėti, kanceliarinių prekių įsigijimui, ryšių paslaugoms, ilgalaikio turto remonto išlaidoms.**02 Uždavinys. Užtikrinti gyvenamosios aplinkos viešųjų erdvių priežiūrą***Joniškio rajono gatvių apšvietimo priežiūra ir remontas.*Šios priemonės lėšos bus skiriamos gatvių apšvietimui ir apšvietimo tinklų remonto darbams. *Viešųjų erdvių tvarkymas ir priežiūra Joniškio rajono savivaldybės teritorijoje. Poilsio zonų ir parkų priežiūra*Šios priemonės lėšos bus skiriamos sanitarinės būklės užtikrinimo darbams atlikti Joniškio rajono savivaldybės teritorijoje: gatvėms, šaligatviams, skverams ir aikštėms valyti, šiukšlėms išvežti, medžiams sodinti, genėti ir pjauti, gėlėms sodinti, ravėti, laistyti, žolynams ir vejoms pjauti, vaikų žaidimo aikštelėms atnaujinti, prižiūrėti, smėliui į aikšteles atvežti. Miestai ir kaimai bus puošiami švenčių progomis. Poilsio zonų ir parkų priežiūrai: Joniškio poilsio zonos, Žagarės, Skaistgirio, Joniškio, Kepalių parkų ir Gataučių sen. Saulės mūšio teritorijos priežiūrai.*Veikiančių kapinių priežiūra*Šios priemonės lėšos bus skiriamos veikiančių kapinių administravimo paslaugoms, vandeniui, smėliui atvežti, kapinių statiniams tvarkyti, griūvančių medžių šalinimo paslaugoms pirkti, teritorijos priežiūrai. *Savivaldybės butų remontas.* *Mokestis už laikinai nenaudojamų savivaldybės butų ir kitų patalpų (turinčių centralizuotas komunikacijas) eksploataciją*Šios priemonės lėšos bus skiriamos savivaldybės butų remontuiirsusidariusių išlaidų padengimui, kai patalpos būna tuščios keičiantis nuomininkams. *Seniūnijų vietinių iniciatyvų įgyvendinimas* Šios priemonės lėšos bus skiriamos seniūnijų gyventojų siūlomoms idėjoms, iniciatyvoms įgyvendinti. Galimos šios veiklos: teritorijų apšvietimo sistemos įrengimas, kaimo/miestelio/miesto papuošimas, viešųjų erdvių tvarkymas, kitų lankytinų vietų, tokių kaip paplūdimiai, sporto, vaikų žaidimo aikštelių įrengimas ar sutvarkymas. *Remti bendruomeninę veiklą savivaldybėje*Priemonės tikslas – skatinti gyvenamųjų vietovių bendruomenių savarankiškumą tenkinant socialinius jų narių poreikius, stiprinti narių sutelktumą ir tarpusavio pasitikėjimą, bendruomeninę veiklą, sudaryti sąlygas bendruomeninėms, religinėms, kitoms nevyriausybinėms organizacijoms dalyvauti priimant sprendimus dėl bendruomenių narių (gyventojų) socialinių poreikių tenkinimo.Seniūnijose išplėstinės seniūnaičių sueigos nustato priemonės vykdytinas ir finansuotinas veiklas. Pagal patvirtintas finansuotinas veiklas skelbiamas kvietimas teikti paraiškas paramai gauti. Paraiškas gali teikti bendruomeninės organizacijos, kaip jas apibrėžia Lietuvos Respublikos vietos savivaldos įstatymas; kitos nevyriausybinės organizacijos, kaip jas apibrėžia Lietuvos Respublikos nevyriausybinių organizacijų plėtros įstatymas; religinės bendruomenės ir bendrijos, kaip jas apibrėžia Lietuvos Respublikos religinių bendruomenių ir bendrijų įstatymas |
| Siekiama, kad veiklos apimtų kuo daugiau naudos gavėjų ir tenkintų bendrąjį viešą interesą. Taip pat lėšos bus naudojamos kaimo bendruomenių projektų kofinansavimui ir palūkanų apmokėjimui. Lėšos negali būti naudojamos tokioms priemonėms, kurių finansavimas yra numatomas kitose Joniškio rajono savivaldybės biudžeto programose.  |

|  |  |  |
| --- | --- | --- |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2019 metai (faktas) | 2020 metai | 2021 metai | 2022 metai |
| Sutvarkytų viešųjų erdvių plotas nuo bendro seniūnijų administruojamo viešųjų teritorijų ploto, proc. | Joniškio rajono savivaldybės seniūnijos,10 seniūnijų | 75% | 75% | 75% | 80% |
| Gyventojams teikiamų viešųjų administracinių paslaugų skaičius | Joniškio rajono savivaldybės seniūnijos,10 seniūnijų | 15 | 15 | 15 | 15 |
|  |
| **Galimi programos vykdymo finansavimo šaltiniai**Joniškio rajono savivaldybės biudžeto lėšos, valstybės biudžeto tikslinė dotacija. Surenkamos lėšos iš gyventojų. |

|  |
| --- |
| **Joniškio rajono savivaldybės strateginio plėtros plano dalys, susijusios su vykdoma programa**II. Prioritetas. Rajono konkurencingumo didinimas2.3 Tikslas. Didinti savivaldybės valdymo efektyvumą2.3.1. Uždavinys. Gerinti gyventojų ir ūkio subjektų aptarnavimą savivaldybės institucijose. |
|  |
| **Susiję įstatymai ir kiti norminiai teisės aktai** Lietuvos Respublikos vietos savivaldos įstatymas, Lietuvos Respublikos gyvenamosios vietos deklaravimo įstatymas, Lietuvos Respublikos darbo kodeksas,Lietuvos Respublikos administracinių nusižengimų kodeksas, Lietuvos Respublikos notariato įstatymas, Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymas, Joniškio rajono savivaldybės gyvenamųjų vietovių tvarkymo ir švaros taisyklės, Gyvūnų laikymo Joniškio rajono savivaldybės gyvenamosiose vietovėse taisyklės, Želdynų ir želdinių apsaugos Joniškio rajone taisyklės, Prekybos ir paslaugų teikimo Joniškio rajono savivaldybės viešosiose vietose tvarkos aprašas, Joniškio rajono savivaldybės kapinių tvarkymo taisyklės. |

\_\_\_\_\_\_\_\_\_\_\_\_\_\_\_\_\_\_\_\_\_\_\_